पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण के बढ़ते मरीजाें काे देखते हुए विभिन्न सामाजिक संगठनाें व स्वयंसेवी संगठन भी अब सेवा के काम में आगे आ रहे है। महावीर इंटरनेशनल व मानव सेवा ने भर्ती मरीजाें के लिए निशुल्क भाेजन सेवा शुरू की है। अग्रवाल नवयुवक मंडल चिकित्साकर्मियाें के लिए एन 95 मास्क के साथ ही पानी के कर्टन उपलब्ध करवा रहा है ताे तेरापंथ मिहला मंडल ने भी कोरोना महामारी से पीड़ित होम क्वारेंटाइन परिवारों के लिए निशुल्क टिफिन सेवा शुरू की है।
मरीजाें के लिए भाेजन व्यवस्था...
महावीर इंटरनेशनल व मानव सेवा समिति द्वारा महात्मा गांधी अस्पताल परिसर में मानव सेवा द्वारा संचालित इंद्रा रसोई से प्रशासन द्वारा बनाए गए अस्थाई कोविड सेंटराें में कोरोना पीड़ित मरीजों के लिए सुबह व शाम के भाेजन की व्यवस्था की गई। इंदिरा रसोई की संचालिका मंजू पोखरना ने बताया कि कलेक्टर के निर्देश व परियोजना अधिकारी अमृतलाल के आग्रह पर समाजसेवी अशोक कोठारी, रवि नरेडी, राधेश्याम अग्रवाल, के.जी. तोषनीवाल, साैभाग्यसिंह बाबेल, हेमंत आंचलिया, हस्तीमल मारू, भागचंद जैन, बलवीर चोरडिया से विचार-विमर्श के बाद मरीजाें काे भाेजन कराने व उसमें सहयाेग करने का निर्णय लिया है। शाखा अध्यक्ष अशोक पोखरना, अंतरराष्ट्रीय सह निदेशक अमित महता, सचिव पारसमल पीपाड़ा, पूर्व अध्यक्ष एन.के. जैन, डॉ. प्रदीप अग्रवाल, घनश्याम अग्रवाल, सुरेश नागौरी, अजय चोरडिया सहयोग कर रहे है।
चिकित्साकर्मियों के लिए दिए एन-95 मास्क... वैक्सिनेशन कार्यक्रम में ड्यूटी दे रहे चिकित्साकर्मियों के लिए अग्रवाल नवयुवक मंडल के तत्वावधान में मुरारका सूटिंग्स द्वारा 1000 एन-95 मास्क व 100 पानी के कर्टन सीएमएचओ मुस्ताक खान को भेंट किए गए। इस अवसर पर आरसीएचओ संजीव शर्मा, अग्रवाल नवयुवक मंडल के अध्यक्ष नीरज हिम्मतरामका, सचिव अमित नागोरी सहित कई मंडल सदस्य उपस्थित थे।
तेरापंथ महिला मंडल ने शुरू की टिफिन सेवा.... कोरोना महामारी के दाैरान तेरापंथ महिला मंडल ने होम क्वारेंटाइन परिवारों के लिए पिछले 15 दिन पहले निशुल्क टिफिन सेवा शुरू की गई, जाे अनवरत जारी है। राेज सुबह शाम 100 टिफिन जरूरतमंदाें तक टीम पहुंचा रही है। अपनत्व और सेवा भावना से तेरापंथ महिला मंडल अध्यक्ष विमला रांका, मंत्री रेणु चोरड़िया इस उपक्रम को गतिशील बनाए हुए है।
जरूरतमंद मरीजों के घर पहुंचा रहे सिलेंडर...कई समाजसेवी संगठन में एक व्यक्ति ऑक्सीजन के सिलेंडर जरूरतमंद के लिए उपलब्ध करा रहे हैं। ऐसे ही पुर के राजेश पलोड़ व आजाद नगर के मनोज शर्मा ने पुराने 12 ऑक्सीजन सिलेंडर कबाड़ी से लाकर उन्हें दुरुस्त करवाकर ऑक्सीजन भरवा कर कोविड-19 मरीजों को उपलब्ध कराए। ऑक्सीजन रिफिलिंग भी वे स्वयं डिपो पर जाकर भरवाकर जरूरतमंद के घर तक पहुंचा रहे हैं। इतना करने पर सिर्फ रिफिलिंग का शुल्क ही वे लेते हैं।
सिंधी समाज दे रहा एंबुलेंस व मोक्षरथ की सेवा... सिंधी समाज के सेवा प्रकल्प झूलेलाल नवयुवक सेवा संस्थान ने सामाजिक सरोकारों के तहत श्री झूलेलाल सेवा समिति की ओर से प्रदत्त एवं संस्थान संचालित निःशुल्क सर्वधर्म सेवार्थ मोक्ष रथ काेराेनाकाल में उपयोगिता सिद्ध कर रहा है। समाज के प्रवक्ता मूलचंद बहरवानी ने बताया कि एक फोन कॉल पर मोक्षरथ पहुंचता है। इसी तरह वरुण एम्बुलेंस सेवा भी रोगियों के लिए उपलब्ध रहती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn